”मोहब्बत को कोई ख़रीदार मिले, कहीं तो ऐसा बाजार मिले|हम भी ख़सारा कर के बैठे हैं दिल के टुकड़ों का, तैयार है हम, हमें कोई तैयार मिले” कहते है मोहब्बत की कोईं कीमत नहीं होती | बात सच्ची है लेकिन दो मतलब की है| वैसे मोहब्बत अनमोल है और कहीं वह कौड़ियों के दाम भी बिकी है| लेकिन आज हर चीज का दाम है| मोहब्बत का भी | फ्रांस के नेपोलियन बोनापार्ट (Napoleon Bonaparte Love Letter For Joséphine) द्वारा अपनी पत्नी जोसेफिन को जो प्यार भरे तीन प्रेम पत्र लिखे गए वे अनमोल और बेशकीमती साबित हुए| उस ज़माने में भी और आज भी | अब जरा खुल कर बताते है| आज वे पत्र 5,13,000 यूरो (575,000 अमेरिकी डॉलर) यानी करीब 4 करोड़ रुपये में नीलाम हुए | मोहब्बत की कीमत तो लगी,लेकिन बेशकीमती लगी| ये तीनों पत्र 1796 और 1804 के बीच में लिखे गये थे| अब उनकी कीमत के बारे में ड्रोउट नीलामी घर ने यह जानकारी दी |